Document ID: 31997R0385

KOMISSION ASETUS (EY) N:o 385/97,
annettu 28 päivänä helmikuuta 1997,
yhteisön puhdistamoihin toimitettavan raa'an ruokosokerin tuontia koskevien tariffikiintiöiden avaamisesta ja hallinnoinnista annetun asetuksen (EY) N:o 1507/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1599/96 (2), ja erityisesti sen 16 artiklan 1 kohdan, 37 artiklan 6 kohdan ja 39 artiklan,
sekä katsoo, että
komission asetuksessa (EY) N:o 1507/96 (3) säädetään asetuksen (ETY) N:o 1785/81 9 artiklan 4 kohdan kolmannessa alakohdassa tarkoitettuihin puhdistamoihin puhdistettavaksi toimitettavan raa'an ruokosokerin vuotuisen tariffikiintiön osana tapahtuvan tuonnin soveltamista koskevista yksityiskohtaisista säännöistä; näiden yksityiskohtaisten sääntöjen mukaan tariffikiintiöstä osalliseksi pääsyn edellytyksenä on komission asetuksen (ETY) N:o 2454/93 (4), sellaisena kuin se on viimeksi muutettuna asetuksella (EY) N:o 89/97 (5), 47 artiklassa säädettyjä edellytyksiä vastaavan kyseisen kolmannen maan alkuperätodistuksen esittäminen tuontitodistusta haettaessa,
alkuperätodistuksen antaa kunkin viejämaan toimivaltainen toimielin tavaran merikuljetusta, joka on ainoa kuljetustapa kyseisen raakasokerin tuonnissa, varten annetun rahtikirjan esittämistä vastaan; viejä voi saada tämän todistuksen ainoastaan lastaustoimien päätteeksi ja tuoja voi saada sen vasta seuraavien viidentoista päivän kuluttua, kun useimmissa tapauksissa tavara on jo saapunut Euroopassa sijaitsevaan tuontisatamaan; näissä olosuhteissa tuoja on tällä välin pakotettu varastoimaan tavaran, jolloin varastojen hallinnoinnin kulut kasvavat epäoikeudenmukaisesti,
Lomén sopimuksen liitteenä olevan pöytäkirjan N:o 8 mukaiseen etuuskohteluun oikeutetun sokerin ja asetuksen (ETY) N:o 1785/81 mukaiseen erityiseen etuuskohteluun oikeutetun raakasokerin tuonnin osalta todiste sokerin alkuperästä esitetään sitä vastoin vapaaseen liikkeeseen luovuttamisen yhteydessä asetuksen (ETY) N:o 2454/93 47 ja 56 artiklan mukaisesti,
näitä kolmenlaista raakasokeria on syytä kohdella samanarvoisesti tältä osin ja muuttaa tämän vuoksi asetuksen (EY) N:o 1507/96 5 artikla, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1507/96 5 artikla seuraavasti:
"5 artikla
1. Tariffikiintiöstä osalliseksi pääsyn edellytyksenä on komission asetuksen (ETY) N:o 2454/93 47 ja 56 artiklassa säädettyjä edellytyksiä vastaavan kyseisen kolmannen maan alkuperätodistuksen esittäminen vapaaseen liikkeeseen luovuttamisen yhteydessä.
2. Puhdistajan on esitettävä 3 artiklan 1 kohdassa tarkoitettu tuontitodistushakemus kyseisen jäsenvaltion toimivaltaiselle toimielimelle ja hakemuksen mukana on oltava asetuksen (ETY) N:o 2454/93 47 artiklan b kohdassa tarkoitetut tiedot sisältävä ilmoitus."
2 artikla
Tämä asetus tulee voimaan 1 päivänä maaliskuuta 1997.
Sitä sovelletaan tuontiin, johon liittyviä todistuksia haetaan 1 päivästä maaliskuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä helmikuuta 1997.

Labels: 3
17
18